**12**

**Skrajšani postopek**

Na podlagi 29. člena Zakona o lokalni samoupravi (Uradni list RS, št. [94/07](http://www.uradni-list.si/1/objava.jsp?sop=2007-01-4692) – uradno prečiščeno besedilo, [76/08](http://www.uradni-list.si/1/objava.jsp?sop=2008-01-3347), [79/09](http://www.uradni-list.si/1/objava.jsp?sop=2009-01-3437), [51/10](http://www.uradni-list.si/1/objava.jsp?sop=2010-01-2763), [40/12](http://www.uradni-list.si/1/objava.jsp?sop=2012-01-1700) – ZUJF, [14/15](http://www.uradni-list.si/1/objava.jsp?sop=2015-01-0505) – ZUUJFO, [11/18](http://www.uradni-list.si/1/objava.jsp?sop=2018-01-0457) – ZSPDSLS-1, [30/18](http://www.uradni-list.si/1/objava.jsp?sop=2018-01-1356), [61/20](http://www.uradni-list.si/1/objava.jsp?sop=2020-01-0901) – ZIUZEOP-A, [80/20](http://www.uradni-list.si/1/objava.jsp?sop=2020-01-1195) – ZIUOOPE, [62/24](https://www.uradni-list.si/glasilo-uradni-list-rs/vsebina/2024-01-2135) – odl. US in [102/24](https://www.uradni-list.si/glasilo-uradni-list-rs/vsebina/2024-01-3207) – ZLV-K), 29. člena Zakona o javnih financah (Uradni list RS, št. [11/11](https://www.uradni-list.si/glasilo-uradni-list-rs/vsebina/2011-01-0449) – uradno prečiščeno besedilo, [14/13](https://www.uradni-list.si/glasilo-uradni-list-rs/vsebina/2013-21-0433) – popr., [101/13](https://www.uradni-list.si/glasilo-uradni-list-rs/vsebina/2013-01-3677), [55/15](https://www.uradni-list.si/glasilo-uradni-list-rs/vsebina/2015-01-2277) – ZFisP, [96/15](https://www.uradni-list.si/glasilo-uradni-list-rs/vsebina/2015-01-3772) – ZIPRS1617, [13/18](https://www.uradni-list.si/glasilo-uradni-list-rs/vsebina/2018-01-0544), [195/20](https://www.uradni-list.si/glasilo-uradni-list-rs/vsebina/2020-01-3501) – odl. US, [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O in [76/23](https://www.uradni-list.si/glasilo-uradni-list-rs/vsebina/2023-01-2386)) ter 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne \_\_\_\_\_\_\_\_\_\_ sprejel

## O D L O K

### O REBALANSU PRORAČUNA MESTNE OBČINE NOVA GORICA

### ZA LETO 2025 – REBALANS I

1. člen

V Odloku o proračunu Mestne občine Nova Gorica za leto 2025 (Uradni list RS, št. 134/23 in 109/24) se v 3. členu drugi odstavek spremeni tako, da se glasi:

»Splošni del proračuna se na ravni podskupin kontov določa v naslednjih zneskih:

|  |  |
| --- | --- |
|  | v EUR |
|  | **Rebalans-I** |
| **I. SPLOŠNI DEL PRORAČUNA** | **2025** |
| **A. BILANCA PRIHODKOV IN ODHODKOV** | |
| **I. SKUPAJ PRIHODKI (70+71+72+73+74+78)** | **62.966.121** |
| **TEKOČI PRIHODKI (70+71)** | **40.422.208** |
| **70 DAVČNI PRIHODKI** | **28.168.072** |
| 700 Davki na dohodek in dobiček | 22.819.472 |
| 703 Davki na premoženje | 4.510.600 |
| 704 Domači davki na blago in storitve | 838.000 |
| **71 NEDAVČNI PRIHODKI** | **12.254.136** |
| 710 Udeležba na dobičku in dohodki od premoženja | 9.296.775 |
| 711 Takse in pristojbine | 35.000 |
| 712 Globe in druge denarne kazni | 110.000 |
| 713 Prihodki od prodaje blaga in storitev | 984.300 |
| 714 Drugi nedavčni prihodki | 1.828.061 |
| **72 KAPITALSKI PRIHODKI** | **4.987.700** |
| 720 Prihodki od prodaje osnovnih sredstev | 3.000.000 |
| 722 Prihodki od prodaje zemljišč in neopredmetenih sredstev | 1.987.700 |
| **73 PREJETE DONACIJE** | **28.055** |
| 730 Prejete donacije iz domačih virov | 28.055 |
| **74 TRANSFERNI PRIHODKI** | **16.595.961** |
| 740 Transferni prihodki iz drugih javnofinančnih institucij | 10.953.029 |
| 741 Prejeta sredstva iz državnega proračuna iz sredstev proračuna EU in iz drugih držav | 5.642.932 |
| **78 PREJETA SREDSTVA IZ EU IN IZ DRUGIH DRŽAV** | **932.197** |
| 787 Prejeta sredstva od drugih evropskih institucij in iz drugih držav | 932.197 |
|  |  |
| **II. SKUPAJ ODHODKI (40+41+42+43+45)** | **68.366.200** |
| **40 TEKOČI ODHODKI** | **16.519.087** |
| 400 Plače in drugi izdatki zaposlenim | 4.078.796 |
| 401 Prispevki delodajalcev za socialno varnost | 632.060 |
| 402 Izdatki za blago in storitve | 10.663.091 |
| 403 Plačila domačih obresti | 1.050.000 |
| 409 Rezerve | 95.140 |
| **41 TEKOČI TRANSFERI** | **20.607.011** |
| 410 Subvencije | 735.941 |
| 411 Transferi posameznikom in gospodinjstvom | 8.266.200 |
| 412 Transferi nepridobitnim organizacijam in ustanovam | 1.536.318 |
| 413 Drugi tekoči domači transferi | 9.928.852 |
| 414 Tekoči transferi v tujino | 139.700 |
| **42 INVESTICIJSKI ODHODKI** | **29.174.002** |
| 420 Nakup in gradnja osnovnih sredstev | 29.174.002 |
| **43 INVESTICIJSKI TRANSFERI** | **2.066.100** |
| 431 Investicijski transferi pravnim in fizičnim osebam, ki niso proračunski uporabniki | 1.074.939 |
| 432 Investicijski transferi proračunskim uporabnikom | 991.161 |
|  |  |
| **III. PRORAČUNSKI PRESEŽEK (PRORAČUNSKI PRIMANJKLJAJ)** | **-5.400.079** |
| **(I. - II.)** (Skupaj prihodki minus skupaj odhodki) |  |
|  |  |
| **III/1. PRIMARNI PRESEŽEK (PRIMANJKLJAJ)** | **-4.382.779** |
| **(I. - 7102) - ( II. - 403 - 404)** |  |
| (Skupaj prihodki brez prihodkov od obresti minus skupaj odhodki brez plačil obresti) |  |
| **III/2. TEKOČI PRESEŽEK (PRIMANJKLJAJ)** | **3.296.110** |
| **(70 + 71) - (40 + 41)** (Tekoči prihodki minus tekoči odhodki in tekoči transferi) | |
|  |  |
| **B. RAČUN FINANČNIH TERJATEV IN NALOŽB** | |
| **IV. PREJETA VRAČILA DANIH POSOJIL IN PRODAJA** | **39.000** |
| **KAPITALSKIH DELEŽEV (750+751+752)** |  |
| **75 PREJETA VRAČILA DANIH POSOJIL IN ZMANJŠANJE** | **39.000** |
| **FINANČNIH NALOŽB** |  |
| 751 Zmanjšanje finančnih naložb | 39.000 |
|  |  |
| **VI. PREJETA MINUS DANA POSOJILA IN** | **39.000** |
| **SPREMEMBE KAPITALSKIH DELEŽEV (IV. - V.)** |
|  |  |
| **C.  RAČUN FINANCIRANJA** | |
| **VII. ZADOLŽEVANJE (500+501)** | **7.500.000** |
| **50 ZADOLŽEVANJE** | **7.500.000** |
| 500 Domače zadolževanje | 7.500.000 |
| **VIII. ODPLAČILA DOLGA (550+551)** | **2.650.244** |
| **55 ODPLAČILA DOLGA** | **2.650.244** |
| 550 Odplačila domačega dolga | 2.650.244 |
|  |  |
| **IX. SPREMEMBA STANJA SREDSTEV NA RAČUNU** | **-511.323** |
| **(I.+IV.+VII.-II.-V.-VIII.)** |  |
| **X. NETO ZADOLŽEVANJE (VII.-VIII.)** | **4.849.756** |
| **XI. NETO FINANCIRANJE (VI.+X.-IX.)** | **5.400.079** |
| **XII. STANJE SREDSTEV NA RAČUNIH NA DAN 31.12. PRETEKLEGA LETA** | **511.323** |

«

2. člen

V 7. členu se v prvem odstavku znesek »150.000,00 EUR« nadomesti z zneskom »220.000,00 EUR«.

3. člen

V 8. členu se v drugem odstavku znesek »60.000,00 EUR« nadomesti z zneskom »20.000,00 EUR«.

4. člen

V 17. členu se znesek »5.000.000,00 EUR« nadomesti z zneskom »7.500.000,00 EUR«.

KONČNA DOLOČBA

5. člen

Ta odlok začne veljati naslednji dan po objavi v Uradnem listu Republike Slovenije.

Celoten rebalans proračuna se objavi na spletni strani Mestne občine Nova Gorica.

Številka: 410-0013-/2024

Nova Gorica, dne

Samo Turel

ŽUPAN

Slika, ki vsebuje besede besedilo, pisava, posnetek zaslona, oblikovanje

Vsebina, ustvarjena z umetno inteligenco, morda ni pravilna.

Številka: 410-0013/2024-15

Nova Gorica, dne 7. aprila 2025

O B R A Z L O Ž I T E V

**Predlog Odloka o rebalansu proračuna Mestne občine Nova Gorica za leto 2025** je pripravljen na podlagi:

* vključitve začetnih aktivnosti za nove investicijske projekte,
* uskladitve dinamike obstoječih investicijskih projektov ter
* uskladitve višine sredstev namenjenih za plače na podlagi nove plačne reforme.

Pri pripravi smo uskladili prenos sredstev na računih z dne 31. 12. 2024 na dan 1. 1. 2025. Ta sredstva smo ustrezno razporedili med posamezne proračunske postavke.

Odhodkovna in prihodkovna stran proračuna: Načrtovani odhodki temeljijo na ocenjenih prihodkih. Prihodkovna stran rebalansa proračuna je, tako kot pri pripravi spremembe plana proračuna za leto 2025, zasnovana dokaj optimistično, z velikim poudarkom na kapitalskih prihodkih.

Z rebalansom proračuna se povečuje zadolževanje za 2,5 milijona evrov, kar ustrezno vpliva na višino odplačil obresti. Za leto 2025 ne načrtujemo povečanja namenskega premoženja v javnih skladih. Načrtujemo pa prodajo kapitalskih deležev in delnic, ki jih je občina pridobila z dedovanjem po osebah, katerim je financirala oskrbo v domovih za starejše. Letni program prodaje temelji na strategiji, ki jo je sprejel mestni svet.

**Ključni investicijski projekti in vplivi na proračun:**

Proračun za leto 2025 je močno zaznamovan z investicijskimi projekti, povezanimi z Evropsko prestolnico kulture (EPK), ter drugimi projekti, za katere smo pridobili sofinancerska sredstva države in EU. Zaradi velikega števila sofinancerskih projektov je konec lanskega leta prišlo do težav s plačili, ker nismo pravočasno prejeli pogodb o sofinanciranju in zaradi tega nismo smeli prenesti odplačila likvidnostnega kredita v letošnje leto. Zaradi tega nismo poravnali vseh obveznosti, ki so zapadle v zadnjih dneh preteklega leta in smo jih zato poravnali v prvih dneh letošnjega leta, saj smo koristili nov likvidnostni kredit. To pa vpliva na višino sredstev na posameznih proračunskih postavkah, ki jih z rebalansom usklajujemo. Posebej izpostavljamo Super8, EPIC, Ureditev Trga Evrope in sofinanciranje podhoda na novi železniški postaji, prizidek k Zdravstvenemu domu Nova Gorica ter Zeleni vstopni center.

Z rebalansom proračuna za leto 2025 usklajujemo tudi dinamiko investicij ureditve fekalne kanalizacije v krajevni skupnosti Gradišče nad Prvačino in nakup električnih avtobusov. Dinamike izvedbe projekta zelene transformacije Mestne občine Nova Gorica (priklop manjših sončnih elektrarn na javnih objektih) ne spreminjamo. Z rebalansom pa usklajujemo tudi višino investicije igrišče v Braniku in sanacijo letnega bazena.

Z rebalansom proračuna za leto 2025 odpiramo tudi nove proračunske postavke. Največja od teh je projekt Dom vseh generacij Solkan v višini 1,052 mio EUR s katerim bomo skušali kandidirati na CTN sredstva.

**Spremembe splošnega dela proračuna:**

Z rebalansom proračuna Mestne občine Nova Gorica za leto 2025 se prihodki planirajo v višini 62,966 mio EUR, kar predstavlja 99 % sprejetega proračuna za leto 2025 in ne predstavlja bistvene spremembe glede na sprejeti proračuna za leto 2025. Davčni prihodki so planirani v okviru predvidenega. Tudi na področju nedavčnih prihodkov ne pričakujemo večjih sprememb v skladu s prvotno planiranim. Ocenjeni kapitalski prihodki se v primerjavi s prvotnim planom povečujejo za 6,76 %. Planirani so prihodki iz naslova prodaje zemljišč v PEC Kromberk, dveh stanovanj, kjer je bila locirana uprava Vrtca Nova Gorica, poslovni prostor v Solkanu, poslovni prostor na Delpinovi ulici, zemljišča na Lokvah in nekaj drugih objektov in zemljišč, ki so posebej navedeni v Načrtu razpolaganja z nepremičnim premoženjem. V letošnjem letu nameravamo prodati tudi stavbo PTP in sicer v sodelovanju z Občino Šempeter-Vrtojba, saj smo solastniki.

S predlogom se usklajujejo tudi planirani transferni prihodki. Ti se zmanjšujejo za 4,08 odstotnih točk. Ravno tako se zmanjšujejo planirana prejeta sredstva iz EU in sicer za 2,69 odstotnih točk. V okviru podskupine so planirani prihodki, ki se ne nakazujejo preko državnega proračuna, ampak jih na podlagi odobrenih projektov direktno nakazujejo projektni partnerji.

Z rebalansom proračuna Mestne občine Nova Gorica za leto 2025 se odhodki planirajo v višini 68,366 mio EUR, kar predstavlja 104,25 % trenutno veljavnega proračuna. Največje procentualne razlike po kontih se odražajo na tekočih odhodkih in transferih zaradi nove plačne reforme.

Zadolževanje se povečuje za 2,5 mio EUR, kar skupno znaša 7,5 mio EUR. Višina odplačila dolga se zmanjšuje za 1 mio EUR, saj v lanskem letu nismo pridobili soglasja, s strani Ministrstva za finance, za prenos odplačila likvidnostnega kredita na letošnje leto in smo ga na podlagi tega morali plačati že v lanskem letu.

Največje spremembe po posameznih proračunskih postavkah so obrazložene v nadaljevanju.

**Spremembe posebnega dela proračuna**

Največja 3 vrednostna povečanja so na naslednjih proračunskih postavkah:

|  |  |  |  |  |
| --- | --- | --- | --- | --- |
| PP | Opis | Veljavni proračun 2025 | REB 2025-1 | razlika |
| 10263 | EPK GO!2025 - infrastruktura | 8.075.010 | 9.772.899 | 1.697.889 |
| 10152 | Investicija v Zdravstveni dom Nova Gorica | 2.136.027 | 3.230.396 | 1.094.369 |
| 10280 | Dom vseh generacij Solkan | 0 | 1.052.060 | 1.052.060 |

**EPK GO!2025 – infrastruktura:** V okviru proračunske postavke je predvidena poraba sredstev za izvedbo projektov vezanih na infrastrukturne projekte v okviru Evropske prestolnice kulture EPK GO!2025. Sredstva na proračunski postavki bodo v letu 2025 porabljena za poplačilo stroškov gradnje, nakupa opreme ter stroškov zunanjih izvajalcev vezanih na gradnjo na projektih EPK GO!2025 - Revitalizacija Trga Evrope, EPK GO!2025 - EPIC, EPK GO!2025 - SUPER 8, EPK GO!2025 - Kolesarska in peš povezava v okviru nadgradnje ŽPI ŽP Nova Gorica, EPK GO!2025 - Igrišča na meji in EPK GO!2025 - Trg Evrope - Lott 2. V letu 2025 je v okviru projekta EPK GO!2025 - SUPER 8 predviden tudi nakup objekta s parcelo z ID št. 1005 k.o. 2304 Nova Gorica na parceli št. 24/8 k.o. 2304 Nova Gorica ter nakup parcele št. 24/9 k.o. 2304 Nova Gorica, skladno s pogodbo o služnostni pravici. Sredstva na proračunski postavki se z rebalansom proračuna povečujejo, saj so bile gradbene situacije in računi zunanjih izvajalcev, katerih plačilo bi moralo biti izvedeno konec decembra 2024, plačani šele v prvih dneh leta 2025, nastali pa so tudi dodatni stroški gradnje v okviru obstoječih gradbenih pogodb zaradi dodatnih in več del (v manjši meri). Glavni razlog, da se sredstva na proračunski postavki z rebalansom proračuna povečujejo pa je predvsem v dejstvu, da izvajalec projekta EPK GO!2025 - Revitalizacija Trga Evrope v letu 2024 kljub temu, da so bila dela na trgu Evrope v letu 2024 zaključena, EZTS GO mestni občini ni izdal nobenega zahtevka za izplačilo oziroma povračilo investicijskih stroškov v letu 2025, zato so se vsa sredstva prenesla v leto 2025. Vsa neporabljena finančna sredstva na predmetnih projektih so zato prenesena v leto 2025, ko bodo vsi projekti zaključeni.

**Investicija v Zdravstveni dom Nova Gorica:** V letu 2022 je bilo izvedeno javno naročilo gradnje in podpisana gradbena pogodba za gradnjo Zdravstvenega doma Nova Gorica - 3. faza v vrednosti 12.712.991,40 EUR. V decembru 2022 je bil izvajalec uveden v delo (rok izvedbe je maj 2024). V letu 2023 se je skladno z zastavljenim terminskim planom izvajala gradnja, glede na predviden obseg izvedbe, je gradnja v tem letu bila v celoti financirana iz namenskih sredstev Zdravstvenega doma - osnovnega varstva (cca 3.000.000 EUR) ter iz sredstev, ki so sofinancirana s strani Ministrstva za zdravje (cca 2.800.000 EUR). V letu 2024 je bil izvajalcu GOI del rok podaljšan do konca leta 2024, dodatno pa zaradi odprav pomanjkljivosti še do konca januarja 2025. 31.3.2025 je bil objekt prevzet in podpisan je bil zapisnik o končnem obračunu. Celotna vrednost izvedenih del znaša 14.051.708,31 EUR z DDV. Izvedeno je bilo javno naročilo za dobavitelja opreme. Oprema je bila dobavljena in vgrajena februarja 2025. Vrednost dobave in montaže znaša skupaj 678.480,11 EUR z DDV. Vrednost celotne investicije (novogradnja, nadzor, ostali stroški povezani z gradnjo) znaša 15.993.679 eur. Od tega financira MONG 5,05 mio EUR,

Zdravstveni dom 6,8 mio EUR, Ministrstvo za Zdravje pa 4,1 mio EUR.

**Dom vseh generacij Solkan**: Sredstva na proračunski postavki bodo v letu 2025 porabljena za nakup parcel št. 12/16, 2494, 2493 vse k.o. 2303 Solkan ter poslovnih stavb z ID št. 1270 in 1971 k.o. 2303 Solkan, ki se nahajata na parceli št. 2493 k.o. 2303 Solkan, v okviru katerih naj bi se uredilo "Dom vseh generacij Solkan" ter za pripravo projektne in druge dokumentacije za pripravo vloge za pridobitev nepovratnih sredstev na PT ZMOS (1. faza) in PT MNVP (2. faza).

Proračunska postavka s pripadajočim NRP je bila odprta v okviru rebalansa proračuna, saj je predvidena prijava projekta "Dom vseh generacij Solkan" na morebitna dodatna sredstva v okviru mehanizma CTN, PN9: Trajnostni razvoj lokalnih območij, specifičnega cilja RSO5.1: Spodbujanje celostnega in vključujočega socialnega, gospodarskega in okoljskega razvoja, kulture, naravne dediščine, trajnostnega turizma in varnosti na mestnih območjih (ESRR).

Največja 3 vrednostna znižanja so na naslednjih proračunskih postavkah:

|  |  |  |  |  |
| --- | --- | --- | --- | --- |
| PP | Opis | Veljavni proračun 2025 | REB 2025-1 | razlika |
| 07376 | Nakup električnih avtobusov za izvajanje mestnega prometa | 2.301.834 | 2.190 | -2.299.644 |
| 07374 | Izvajanje parkirne politike | 896.919 | 77.176 | -819.743 |
| 07367 | Fekalna kanalizacija Mestna občina Nova Gorica | 2.024.471 | 1.457.000 | -567.471 |

**Nakup električnih avtobusov za izvajanje mestnega prometa:** S prvim rebalansom se sredstva na postavki zmanjšujejo - glede na dobavni rok se dobava avtobusov zamika v leto 2026.

**Izvajanje parkirne politike:** Sredstva na proračunski postavki se v letu 2025 v okviru rebalansa znižujejo, saj se v letu 2025 ne bo nabavilo prevoznega sredstva in izdelalo programske opreme, tj. spletne platforme multimodalne mobilnosti, kakor tudi se ne bo še pričelo z izvedbo investicijsko vzdrževalnih del na območju neurejenih parkirišč in nabavilo parkomatov, kot je bilo planirano ob pripravi proračuna.

**Fekalna kanalizacija Mestna občina Nova Gorica (NRP OB084-23-0018 Kanalizacija Gradišče):** Osnovni namen projekta je izvedba kanalizacijskega in drenažnega omrežja v naselju Gradišče nad Prvačino s priključitvijo na ČN Prvačina. Cilj je izvesti nove odseke kanalizacijskega omrežja ter obnoviti krajše odsekov kanalizacijskega omrežja v naselju Gradišče nad Prvačino ter s tem zagotoviti ustrezno odvajanje komunalnih odpadnih vod obravnavanega območja. V letu 2024 se je izvedel razpis za GOI dela. V aprilu 2025 se je podpisala pogodba z izvajalcem in v kratkem se prične z izvedbo kanalizacijske, drenažne in meteorne infrastrukture. NRP se usklajuje v skladu s predvideno dinamiko izvedbe.

S spremembo proračuna se odpirajo oziroma ponovno aktivirajo proračunske postavke, ki so podane v naslednji tabeli:

|  |  |  |
| --- | --- | --- |
| PP | Opis | REB 2025-1 |
| 09105 | Moje veščine. Moje odločitve. Moja prihodnost. | 1.000 |
| 10265 | Rek. telovadnice, atrijev in zunanjega igrišča na OŠ Kozara | 2.000 |
| 07356 | Vzdrževanje infrastrukture v najemu | 2.500 |
| 04058 | Projekt City to city exchange | 8.202 |
| 10281 | Nakup vozila z opremo urgentnega zdravnika za ZD NG | 83.009 |
| 10280 | Dom vseh generacij Solkan | 1.052.060 |

Podrobnejše obrazložitve razlogov povečanja ali zmanjšanja vsebuje pripeti dokument obrazložitev spremembe proračuna.

##### Druge pomembne okoliščine, glede vprašanj, ki jih ureja predlagani odlok:

Predlagan je krajši »vacatio legis« od običajnega, in sicer naslednji dan po objavi v Uradnem listu RS, z namenom, da se zagotovi nemoteno izvrševanje proračuna.

**Mestnemu svetu Mestne občine Nova Gorica predlagamo, da v skladu s 70.d členom Poslovnika Mestnega sveta Mestne občine Nova Gorica,** **obravnava predlog Odloka o rebalansu proračunu Mestne občine Nova Gorica za leto 2025 po skrajšanem postopku in ga po obravnavi sprejme.**

       Samo Turel

ŽUPAN

Pripravila:

Aleš Markočič

Direktor občinske uprave

Mateja Mislej

Vodja finančno računovodske službe